CELEX: 52015PC0491
Language: sl
Date: 2015-10-13
Title: Spremenjeni predlog SKLEP SVETA o sklenitvi Sporazuma o zračnem prometu med Evropsko skupnostjo in njenimi državami članicami na eni strani in Združenimi državami Amerike na drugi

EVROPSKA KOMISIJA
            Bruselj, 13.10.2015
            COM(2015) 491 final
            2006/0058(CNS)
            Spremenjeni predlog
            SKLEP SVETA
            o sklenitvi Sporazuma o zračnem prometu med Evropsko skupnostjo in njenimi državami članicami na eni strani in Združenimi državami Amerike na drugi
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Evropska skupnost in njene države članice na eni strani ter Združene države Amerike na drugi strani so 25. in 30. aprila 2007 podpisale Sporazum o zračnem prometu (v nadaljnjem besedilu: Sporazum o zračnem prometu med EU in ZDA). Namen tega sporazuma je bil med drugim omogočiti širjenje priložnosti za mednarodni zračni promet z odpiranjem dostopa do trgov in doseganjem čim večjih koristi za potrošnike, letalske prevoznike, delovno silo in skupnosti na obeh straneh Atlantika.
            
            
               Na strani EU so pogodbenice tega sporazuma Unija in njene države članice. Postopek ratifikacije so vse države članice zaključile v letu 2014. Republika Hrvaška bo pristopila k Sporazumu v skladu s postopkom iz Akta o pogojih za pristop Hrvaške k Evropski uniji.
            
            
               Ta predlog spreminja prvotni predlog Komisije (2006/0058 (CNS))
                  1
               , zlasti zaradi upoštevanja začetka veljavnosti Lizbonske pogodbe. Da bi Svetu olajšali preučitev, je celotno zadevno besedilo predloženo kot spremenjen predlog.
            
            
               2.REZULTATI POSVETOVANJ Z ZAINTERESIRANIMI STRANMI IN OCEN UČINKA 
            
            
               Ni relevantno.
            
            
               3.PRAVNI ELEMENTI PREDLOGA
            
            
               Ni relevantno.
            
            
               4.PRORAČUNSKE POSLEDICE 
            
            
               Ni relevantno.
            
            
               2006/0058 (CNS)
            
            
               Spremenjeni predlog
            
            
               SKLEP SVETA
            
            
               o sklenitvi Sporazuma o zračnem prometu med Evropsko skupnostjo in njenimi državami članicami na eni strani in Združenimi državami Amerike na drugi
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti člena 100(2) v povezavi s členom 218(6)(a) Pogodbe,
            
            
               ob upoštevanju predloga Evropske komisije,
            
            
               ob upoštevanju odobritve Evropskega parlamenta
                  2
               , 
            
         
         
            
               ob upoštevanju naslednjega:
            
            
               (1)Komisija je v imenu Evropske skupnosti in držav članic v pogajanjih dosegla Sporazum o zračnem prometu z Združenimi državami Amerike (v nadaljnjem besedilu: Sporazum) v skladu s Sklepom Sveta, ki Komisijo pooblašča za začetek pogajanj.
            
            
               (2) Sporazum je bil podpisan 25. in 30. aprila 2007. Treba bi ga bilo odobriti v imenu Unije –
            
            
               SPREJEL NASLEDNJI SKLEP: 
            
            
               Člen 1
            
            
               1. Sporazum o zračnem prometu med Evropsko skupnostjo in njenimi državami članicami na eni strani in Združenimi državami Amerike na drugi strani (v nadaljnjem besedilu: Sporazum) se odobri v imenu Unije.
            
            
            
               2. Predsednik Sveta imenuje osebe, pristojne, da v imenu Evropske unije deponirajo listino o odobritvi iz člena 26 Sporazuma, s čimer bo izraženo soglasje Unije, da jo Sporazum zavezuje, in posreduje naslednje uradno obvestilo: 
            
            
                  „Z začetkom veljavnosti Lizbonske pogodbe 1. decembra 2009 je Evropska unija nadomestila in nasledila Evropsko skupnost ter od tega dneva naprej izvršuje vse pravice in prevzema vse obveznosti Evropske skupnosti. Zato se ustrezna sklicevanja na „Evropsko skupnost“ v besedilu Sporazuma razumejo kot sklicevanja na „Evropsko unijo“.“
            
            
               Člen 2
            
            
               1. Unijo v skupnem odboru, ustanovljenem v skladu s členom 18 Sporazuma, zastopa Komisija.
            
            
               2. Stališče, ki ga bo Unija zastopala v skupnem odboru glede zadev, ki spadajo na področje členov 14 in 20 Sporazuma, sprejme Komisija po posvetovanju s posebnim odborom, ki ga imenuje Svet.
            
            
            
            
               Člen 3
            
            
               Ta sklep začne veljati na dan sprejetja.
            
            
            
            
               V Bruslju,
            
            
               
                     Za Svet
               
            
         
         
            
               
                     Predsednik
               
            
         
         
            
                  
                     (1)
                  http://eur-lex.europa.eu/legal-content/SL/TXT/?qid=1427727730466&uri=CELEX:52006PC0169(02)
               
               
                  
                     (2)
                  UL C 81 E/01, 15.3.2011.